OzLabs/hebrew-wiki-articles huggingface dataset:
ג'פרי לורנס

ג'פרי לורנס (באנגלית: Geoffrey Lawrence; 2 בדצמבר 1880 – 28 באוגוסט 1971) היה משפטן בריטי ששימש כשופט במשפטי נירנברג מטעם הממלכה המאוחדת.

== ביוגרפיה ==
לורנס למד ב וב שבאוניברסיטת אוקספורד.

הוא שירת בצרפת ברגימנט הארטילריה המלכותי, אוזכר בשדרים פעמיים וכמייג'ור קיבל את אות השירות המצוין ב-1918. לאחר המלחמה המשיך להיות חבר ב עד 1937.

בשנת 1927 מונה ליועץ המלך ומונה לתובע הכללי של נסיך ויילס (לימים אדוארד השמיני, מלך הממלכה המאוחדת). עם מינוי זה הפך לחבר במועצת דוכסות קורנוול. לורנס כיהן בתפקיד זה עד שב-1932 מונה כשופט של , וקיבל את התואר Knight Bachelor.

שבועיים לאחר ליל הבדולח ב-1938, סייע לורנס לאישה בשם להימלט מגרמניה הנאצית.

כשופט נטה להתרחק מאור הזרקורים בכך שלא פרסם פסקי דין סנסציוניים ולא משך תשומת לב לעצמו.

=== משפטי נירנברג ===
לורנס נבחר לעמוד בראש המשלחת הבריטית למשפטי נירנברג. התנהלותו במשפטים זכתה לשבחים רבים מהמעורבים בהם שהעריכו את חתירתו להבין את הרלוונטיות של כל ראיה, ואת הנכונות להפסיק את הייעוץ הארוך.

לורנס לא נחשב לכישרון משפטי יוצא דופן, אך זכה לשבחים על מתן פסק דין ברור מאוד שביטא את התחושה המוסרית של מסקנות בית המשפט.

ב-1947 החל לכהן כ, תפקיד בו שימש עד 1957.

== שנותיו האחרונות ==
לאחר פרישתו לגמלאות התמסר לורנס לחוותו, ושפט בכמה תערוכות חקלאיות במחוזו, וילטשייר.

לורנס נפטר בביתו ב-1971 בגיל 90.

== חיים אישיים ==
לורנס נישא למרג'ורי פרנסס אליס (1898–1984) ב-22 בדצמבר 1921. במהלך מלחמת העולם השנייה שירתה בחיל העזר לנשים, זכתה בתואר מסדר האימפריה הבריטית והפכה לשופטת לאחר המלחמה. לזוג הייתה אחוזה כפרית באוקסי שבוילטשייר, שם גידל לורנס בקר פר גרנזי. לזוג נולדו שלוש בנות ובן. בנם ג'ון היה עיתונאי וחובב מרוצי סוסים ידוע.

==קישורים חיצוניים==

== הערות שוליים ==

קטגוריה:משפטי נירנברג
קטגוריה:שופטי בתי דין בין-לאומיים
קטגוריה:אבירים בריטים
קטגוריה:משפטנים בריטים
קטגוריה:בריטים שנולדו ב-1880
קטגוריה:בריטים שנפטרו ב-1971
צבי יבור

צבי (צביקה) יבור (נולד ב-2 ביולי 1940) הוא ארכאולוג ישראלי לשעבר.

== ביוגרפיה ==
יבור נולד בשם צבי ורבר, למרים ושמואל ורבר. ב-9 ביולי 1948 נהרג אחיו, טוראי יצחק-משה ורבר, מפגיעת פגז במלחמת העצמאות.<ref></ref> ב-1970 עברת את שם משפחתו ל-"יבור".

ב-1976 החל לחפור בגמלא, בניהולו של הארכאולוג שמריה גוטמן.

ב-1992 הוא סיים תואר ראשון בארכאולוגיה באוניברסיטת חיפה.
לאחר סיום התואר עבד כארכאולוג ברשות העתיקות וניהל מספר חפירות הצלה, ביניהן בקריית טבעון, נצרת, חיפה וזכרון יעקב.

==חפירותיו בגמלא==
יבור חפר לאורך כ-12 שנה כעוזרו של שמריה גוטמן, ושלוש שנים נוספות ללא גוטמן ועם ד"ר דני שיאון.

הוא ניהל את שטחי החפירה בהם התגלו בעיקר חומה, בית כנסת, מגדל, מספר בתי בד, בתי מגורים, ומבנה הבזיליקה, מתקופת בית שני, וכן מספר מבנים מתקופת הברונזה הקדומה. צוותו והוא, בראשות גוטמן, הוכיחו לראשונה שהפרק בספרו של יוסף בן מתתיהו, "תולדות מלחמת היהודים עם הרומאים" (נכתב בשנות ה-70 של המאה ה-1), על גמלא נכון.

==חייו האישיים==
צבי נשוי לנעמי, אב לשלושה ילדים, סב לשבעה נכדים וחבר קיבוץ כפר החורש.<ref></ref>

==לקריאה נוספת==
<div class="mw-content-ltr">
*
</div>

==קישורים חיצוניים==
* 
<div class="mw-content-ltr">
* 
* 
* 
* 
* 
* 
* [https://books.google.com.lb/books?id=YmXKCQAAQBAJ&pg=PA193&lpg=PA193&dq=zvi+yavor&source=bl&ots=CUyUq4Cj_0&sig=ACfU3U3mPENk5BNbl7t9xInh2MZ66iiXRQ&hl=iw&sa=X&ved=2ahUKEwim_dyA0tOFAxVDfqQEHTMfApw4ChDoAXoECAUQAg#v=onepage&q=zvi%20yavor&f=false A Companion to Josephus], Honora Howell Chapman and Zuleika Rodgers
</div>

== הערות שוליים ==

2024 04
קטגוריה:ארכאולוגים ישראלים
קטגוריה:ישראלים שנולדו ב-1940
גשר וורדס איילנד

גשר וורדס איילנד (באנגלית: Wards Island Bridge), הידוע גם בשם "גשר רחוב 103 להולכי רגל ", הוא גשר שחוצה את נהר הארלם בין האי מנהטן לוורדס איילנד ברובע מנהטן של העיר ניו יורק. הגשר מחולק לשלושה חלקים: החלק האמצעי הוא גשר הרמה אנכי בעל שנים עשר טפחים המורכבים ממגדלי פלדה וקורות, וכשהוא מורם, הוא מאפשר תנועה של כלי שיט. שני החלקים האחרים: המערבי והמזרחי, הם קבועים. הגשר נושא תנועת הולכי רגל ואופניים בלבד<ref name=":0"></ref>.

בצד מנהטן של הנהר, הגשר ממוקם ברחוב 103 מזרח, בין יציאות 14 ו-15 של FDR Drive. הגשר נגיש מאיסט ריבר גרינווי וממעבר עילי להולכי רגל מעל ל-FDR Drive למתחם הדירות East River Houses במזרח הארלם. הגשר מתחבר לפינה הדרום-מערבית של האי וורדס ומספק גישה למגרשי המשחקים הרבים ולחוף הים הנופי של הפארקים רנדל'ס איילנד והאי וורדס.

גשר האי וורדס פתוח להולכי רגל ורוכבי אופניים 24 שעות ביממה, כל השנה<ref></ref><ref name=":1"></ref>. לפני שיפוץ 2010–2012, הגשר היה זמין לשימוש רק מאפריל עד אוקטובר במהלך היום.

למעשה, זהו הגשר האחרון מעל נהר ההארלם, אותו ייפגשו כלי שיט ששטים מנהר ההדסון לעבר האיסט ריבר, או הגשר הראשון שיפגשו אלה שעושים את דרכם בכיוון ההפוך - מהאיסט ריבר לנהר ההדסון .

== היסטוריה ==
הגשר הידוע הראשון לאי וורדס היה גשר עץ בין רחוב 114 מזרח במנהטן, לפינה הצפון מערבית של האי. הגשר נבנה בשנת 1807 כדי לשרת עסק כותנה בניהולם של פיליפ מילדולאר וברתולומיאו וורד ונמשך עד 1821, אז נהרס בסערה<ref></ref>.

גישה להולכי רגל לאיי רנדלס ו-וורדס הוקמה עם פתיחת גשר טריבורו על ידי רשות הגשר והמנהרות של טריבורו בשנת 1936. למרות שתוכניות להקמת גשר נפרד להולכי רגל כדי לספק לתושבי מנהטן גישה טובה יותר לפארק החדש של האי וורדס פותחו על ידי רוברט מוזס ב-1937, בניית הגשר החלה רק בשנת 1949<ref></ref><ref></ref>. הגשר תוכנן ועוצב על ידי אותמר הרמן עמאן ונבנה על ידי חיל ההנדסה של צבא ארצות הברית<ref></ref>, הגשר היה ידוע במקור כגשר הולכי רגל של נהר הארלם<ref></ref>.

גשר האי וורדס נפתח להולכי רגל ב-18 במאי 1951 והושלם בעלות של 2.1 מיליון דולר<ref></ref>. הגשר נפתח לאופניים רק בשנת 1967<ref></ref>. למרות שהגשר נצבע במקור בצבעים אדום, צהוב וכחול, הוא נצבע מחדש ב-1986 בכחול ספיר וירוק אזמרגד<ref></ref>.

גשר האי וורדס עבר שחזור של 15 מיליון דולר בין השנים 2010 ו-2012, שכלל החלפת סיפון השביל, מבני פלדה ומערכות בקרה חשמליות ומכניות<ref name=":0" /><ref></ref>. הוא נפתח מחדש ביוני 2012<ref name=":1" />, כאשר פרויקט השיפוץ עלה 16.8 מיליון דולר<ref></ref>.

== תפעול ==
הגשר ניפתח לתנועת כלי שיט בתנאי שהודעה מוקדמת של ארבע שעות לפחות תתקבל בחדר הרדיו של ניו יורק (הקו החם) New York City Highway Radio. הגשר לא נפתח למעבר תנועת כלי שיט מ-6 בבוקר עד 9 בבוקר, ומשעה 17:00. עד 19:00, בימי שני עד שישי, למעט חגים פדרליים.
לוחות הזמנים של הגשר כפופים לשינויים זמניים עקב תיקונים, תחזוקה, אירועים וכיוצא בזה. גובה מקסימלי למעבר 16.6 מ', רוחב מקסימלי למעבר 90.9 מ'<ref></ref>.

==קישורים חיצוניים==

== ביאורים ==

גשר וורדס איילנד בתצורה המאפשרת מעבר כלי שיט, כשהחלק המרכזי מורם.

== הערות שוליים ==

קטגוריה:ניו יורק: גשרים
קטגוריה:ניו יורק: גאוגרפיה
מרכז הצפרות בעקבה

[[דרומי הסלוודורה במרכז הצפרות]]
מרכז הצפרות בעקבה הוא מרכז צפרות ותחנה לניטור מיני עופות נודדים בעקבה שבירדן. המרכז הוקם בשנת 2004 על ידי הרשות לאזורים כלכליים מיוחדים של עקבה בשיתוף חברת המים של עקבה ומנוהל על ידי החברה המלכותית לשימור הטבע. כמו כן, מספר המבקרים השנתי באתר נאמד ב־10,000.

מרכז זה פועל בשיתוף פעולה ביחד עם מרכז הצפרות באילת, וביחד איתו הוא מהווה את אחד מאזורי המנוחה החשובים ביותר עבור העופות הנודדים בירדן, בזכות כך שהוא אזור המנוחה האחרון של עופות אלה לפני כניסתן למדבר סיני, וגם אזור המנוחה הראשון שלהן עם שובן מהמדבר.

== מרכז הצפרות ==
פעולות הניטור במרכז הביאו לרישום ותיעוד של כ-271 מינים שונים של עופות, המהווים יחד כ-57% מסך המינים שתועדו בירדן, עם איסוף מספרי של יותר מרבע מיליון עופות במהלך שנה אחת הכוללת שתי עונות נדידה. כמו כן, תועדו במרכז כ-17 מיני עופות נדירים כולל צולל ביצות הנמצאים בסכנת הכחדה עולמית.

== ראו גם ==

* פארק הצפרות אילת
* החי בירדן

== קישורים חיצוניים ==
* 

* [https://aqaba.jo/Pages/Details/Attraction/1/Aqaba_Bird_Observatory מרכז הצפרות בעקבה] באתר התיירות של עקבה

קטגוריה:עקבה
קטגוריה:צפרות
האיים הבורומאיים

האיים הבורומאיים הם שלושה איים באגם מאג'ורה שבצפון איטליה. הם קרויים על שם בית בורומאו, שהחל לרכוש אותם בתחילת המאה ה-16 (אז נרכש איזולה מאדרה) ועדיין מחזיק ברובם כיום (באיזולה מאדרה, באיזולה בלה ובאיזולינו די סאן ג'ובאני).

שלושת האיים המרכזיים הם איזולה בלה, "האי היפה"; , "אי האמא"; ו, "אי הדייגים". בנוסף להם קיים האי הקטן, , והצוק הלא מאויש מַלְגֶ֫רָה (Malghera).

אל האיים אפשר להגיע בסירה מהעיירה סטרזה.
מפת האיים הבורומאיים

== ראו גם ==
* טבעות בורומאיות
* קארלו בורומאו
* פדריקו בורומאו

== קישורים חיצוניים ==

* [https://www.lametayel.co.il/tips/y4en87 המלצות לטיול באיזולה פסקאטורי] באתר למטייל
* [https://dreamyouritaly.com/blog/sites/האיים-הבורומאים-איזולה-בלה/ המלצות לטיול באיזולה בלה]
* [https://www.lametayel.co.il/tips/xgkp2y המלצות לטיול באיזולה מאדרה] באתר למטייל
* [https://zvoov.net/lake-maggiore/ המלצות לטיול באיים הבורומאיים]

קטגוריה:איטליה: איים
פסטיצ'ריה בוצ'ונה

פסטיצ'ריה בוצ'ונה (באיטלקית: Pasticceria Boccione) היא מאפייה וקונדיטוריה כשרה באזור גטו רומא.

== היסטוריה ==
בוצ'ונה, שהוקמה בשנת 1815 על ידי משפחת לימנטאני, ידועה בעיקר בזכות טארט הדובדבנים החמוצים וטארט הריקוטה שלה<ref></ref> (באיטלקית: crostata di ricotta e visciole) והפיצה ברידה (מכונה גם פיצה יהודית - pizza ebraica), לחם מתוק במילוי שקדים קלויים, זנגביל מסוכר, מרציפן, צנוברים, ביצה, דובדבני מרסקינו וצימוקים. זוהי חנות קטנה ולא מסומנת ברחוב הראשי של האזור, הניו יורק טיימס תיאר את הקרוסטטה (טארט) של בוצ'ונה כ"הכי טובה ברומא".<ref></ref> לפי הדיווחים,

הפיצה ברידה הייתה הקינוח האהוב על האפיפיור בנדיקטוס השישה עשר.<ref></ref>

משפחת לימנטאני מפעילה את פסטיצ'ריה בוצ'ונה מאז הקמתה. המאפייה-קונדיטוריה ידועה בצוות ה"נרגן" שלה - גרציאלה לימנטאני, שלוש מנכדותיה, ואחייניתה. בשנת 2019 היא הייתה המאפייה הכשרה האחרונה שנותרה באזור הגטו.<ref name="Guardian"></ref> <ref></ref> <ref></ref>

תור של שעות מתחיל להיווצר באופן קבוע לפני פתיחת הבוקר של פסטיצ'ריה בוצ'ונה.<ref></ref><ref name="Guardian" />
== הערות שוליים ==

קטגוריה:המטבח האיטלקי: קינוחים
קטגוריה:המטבח היהודי ספרדי
קטגוריה:המטבח היהודי: קינוחים
קטגוריה:מאפיות כשרות
קטגוריה:רומא: תרבות
קטגוריה:יהדות איטליה
ז'סואיט

ז'סואיט (בצרפתית: Jésuite) הוא מוצר מגדנאות בצורת משולש מיוצר מ"בצק קשקשים", אשר מרקמו הוא בין בצק עלים לבין בצק פילו, אבל הוא ללא חמאה או שומן כלשהו (באנגלית: flaky pastry), במילוי קרם פרנז'יפן ומעליו שקדים פרוסים ואבקת סוכר.<ref></ref>

== מקור וסוגים ==

מקורו של המאפה בצרפת והשם מתייחס לצורתו המשולשת של כובע ישועי.<ref>Rinsky, Laura Halpin, [https://books.google.com/books?id=riDsZRlmmRAC&dq The Pastry Chef's Companion], p. 149, Wiley 2009</ref>

מנה אורוגוואית בעלת שם דומה היא ה"חֶסוֹאִיטָה", כריך חזיר וגבינה אפוי עם קרום בצק עלים הנאכל בדרך כלל בחלקים אחדים מדרום אמריקה ונחשב לקלאסיקה של המטבח הארגנטינאי, שם הוא ידוע כפופסוריטו (fosforito).<ref name=":0"></ref><ref name=":1"></ref><ref name=":2"></ref>

מאפה מתוק בעל שם דומה הידוע בפורטוגל ובספרד, jesuíta, ׁ(גם כן ז'סואיטה/חסואיטה שמו בהתאמה) מורכב מבצק עלים במילוי חביצה.<ref name=":3"></ref> בגרמניה, יזואיטרמינצן (Jesuitermützen) הם מאפה במילוי חביצה שנחתך באופן מסורתי למשולשים.<ref name=":3" />

בארגנטינה, חסואיטה (פופסוריטו) היא מאכל פופולרי מאוד במחוזות רבים. צורתו מלבנית והוא עשוי מבצק עלים ממולא בשינקן ובגבינה ומצופה בקרום מתוק.

== לקריאה נוספת ==
* רשימת מאפים
* רשימת מנות שקדים

== הערות שוליים ==

קטגוריה:המטבח הצרפתי: מאפים
מנהרת עצים

מנהרת עצים היא כביש, דרך או מסלול שבו עצים משני צידי הדרך מתווים מסדרון המחופה על ידי צמרות העצים, ובכך יוצרים תחושה של מנהרה. ניתן ליצור מבנה חופה כזה בעיר, על ידי נטיעת עצים במסלול רציף לאורך שדרה או רחוב, ובסביבה כפרית, על ידי שתילת עצים באופן אקראי בצידי הדרך.

== גלריה ==
<gallery widths="250" heights="170">
קובץ:שביל האופניים בשדרות הרצל, גן הקריה ("הסיטי") באשדוד, מרץ 2024 01.jpg|שדרות הרצל, אשדוד
קובץ:Rothschild Boulevard bike lane.JPG|שדרות רוטשילד, תל אביב-יפו
קובץ:П.КЛЕВАНЬ - (Тонне́ль Любви́) 0026.JPG|מנהרת האהבה, קלוואן, אוקראינה
קובץ:Tree Tunnel 2.jpg|רחוב בניו אורלינס
</gallery>

== ראו גם ==
* קמרון (אדריכלות)

== קישורים חיצוניים ==

* 

== הערות שוליים ==

קטגוריה:מנהרות
קטגוריה:עצים
סמואל גרסון

סמואל נורטון "סם" גרסון (באנגלית: Samuel Norton Gerson; 30 בנובמבר 1895 – 30 בספטמבר 1972) היה מתאבק יהודי-אמריקאי, סגן אלוף אולימפי (אנטוורפן 1920) בהיאבקות בסגנון חופשי במשקל נוצה (עד 60 ק"ג).

== ביוגרפיה==
גרסון נולד בטימקי, מחוז פולטבה, האימפריה הרוסית (כיום אוקראינה) למשפחה יהודית. בגיל 11 היגר לבדו לדרום פילדלפיה, ארצות הברית והתגורר עם קרובי משפחתו. במהלך לימודיו עבד כדי לפרנס את עצמו ולמד בבית ספר לילה אנגלית. בתיכון הוא שיחק שחמט ובייסבול. הוא למד הנדסה כימית באוניברסיטת פנסילבניה בעזרת מלגה שקיבל בזכות הישגיו הספורטיביים וסיים לימודיו בשנת 1920.

===1920===
====סגן אלוף אולימפי====
באולימפיאדת אנטוורפן הוא זכה במדליית כסף בהיאבקות בסגנון חופשי במשקל עד 60 ק"ג, לאחר שהפסיד בגמר לבן ארצו צ'ארלס אקרלי. בשלב חצי הגמר ניצח את דינקראב שינדה מהודו. הוא יצא מאוכזב מהתחרות לאחר שאחד השופטים בתחרות אמר לו שהוא סבל מאפליה בשל היותו יהודי.

לאחר המשחקים האולימפיים הוא נסע לבודפשט שם התגוררו הוריו, על מנת לסייע להם ולעוד שלושה מבני משפחתו להגר לארצות הברית.

בשנת 1943 ארגן את הליגה בשחמט בפילדלפיה ובמהשך היה לאחד המארגנים של מועדון מכבי בפילדלפיה.

גרסון ייסד את האגודה האולימפית של ארצות הברית, ארגון של ספורטאים אולימפיים לשעבר. הוא האמין שהאולימפיאדה יכולה לטפח יחסי שלום בין מדינות. בשנת 1945 היה גורם מרכזי בהקמת ארגון עולמי דומה, Olympian International - לימים התאחדות האולימפיים העולמית . נוסף לכך, הוא שימש גם כהיסטוריון של האולימפיאדה האמריקאית ובילה חלק ניכר מזמנו באיסוף נתונים על ספורטאים לשעבר וכיו"ר איגוד האתלטים החובבים (AAU) של מדינות מרכז ארצות הברית.

== חיים אישיים ==
גרסון היה נשוי למלכה מטישל ולהם שלושה ילדים ותשעה נכדים. המשפחה התגוררה בפילדלפיה. הוא היה בונה חופשי וחבר קהילת בית ציון-בית ישראל. הוא נפטר מהתקף לב ב-30 בספטמבר 1972. גרסון שפעל למען שלום בינלאומי באמצעות אתלטיקה, יקיריו האמינו שמותו מהתקף לב נבע מהצער הגדול שלו על טבח הספורטאים באולימפיאדת מינכן של 11 חברי המשלחת האולימפית הישראלית, שארבעה מהם (שופט, מאמן ושני ספורטאים) עסקו בהיאבקות.

== הנצחה ==
* בשנת 2001 נכנס להיכל התהילה של איגוד ההיאבקות המזרחי.
* בשנת 2006 נכנס להיכל התהילה של הספורט היהודי הבינלאומי ולהיכל התהילה היהודי של פילדלפיה

== קישורים חיצוניים ==

* 

קטגוריה:מתאבקים יהודים
קטגוריה:ספורטאים יהודים אמריקאים
קטגוריה:זוכי מדליית כסף אולימפית אמריקאים: היאבקות
קטגוריה:יהודים חברי הבונים החופשיים
קטגוריה:אמריקאים חברי הבונים החופשיים
קטגוריה:משתתפי אולימפיאדת אנטוורפן (1920)
קטגוריה:משתתפים יהודים באולימפיאדת אנטוורפן (1920)
קטגוריה:אמריקאים שנולדו ב-1895
קטגוריה:אמריקאים שנפטרו ב-1972
מאיה גושן

מאיה גושן (נולדה ב-25 ביוני 2000) היא ג'ודוקא ישראלית המתחרה בקטגוריית המשקל של עד 70 ק"ג, זוכת מדליית ארד באליפות עולם (טשקנט 2022) בקטגוריית הנבחרות המעורבות.

== ביוגרפיה ==
בגיל 6 החלה גושן להתאמן בהתעמלות קרקע. לאימון הג'ודו הראשון בחייה הגיעה באמצעות עלון פרסום.

== קריירת ג'ודו ==
גושן זכתה במדליית כסף באליפות אירופה עד גיל 23 שנערכה בפורץ' שבקרואטיה.

=== 2022 ===
באליפות אירופה שנערכה באפריל-מאי בסופיה שבבולגריה הפסידה בסיבוב הראשון למינל אקדניז מטורקיה.

==== מדליית ארד באליפות עולם בקטגוריית הנבחרות המעורבות ====
באליפות העולם שנערכה באוקטובר בטשקנט שבאוזבקיסטן הפסידה בשלב שמינית הגמר לסאנה ואן דייק מהולנד, לאחר שבסיבוב השני, ממנו התחילה את התחרות, ניצחה את ליאו יו-ג'ונג מטאיוואן.<ref></ref>

בקטגוריית הנבחרות המעורבות זכתה במדליית ארד יחד עם חבריה לנבחרת ישראל, לאחר שהשתתפה בארבעה קרבות: בשלב שמינית הגמר, בו ניצחה הנבחרת הישראלית את הנבחרת האוזבקית, ניצחה את יריבתה גולנוזה מטניאזובה; בשלב רבע הגמר, בו ניצחה הנבחרת הישראלית את הנבחרת הדרום קוריאנית, ניצחה את יריבתה לי ג'ו-יון; בשלב חצי הגמר, בו הפסידה הנבחרת הישראלית לנבחרת הצרפתית, הפסידה ליריבתה מארי-איב גאייה, ובקרב על מדליית הארד נגד הנבחרת ההולנדית ניצחה את הקרב המכריע נגד יריבתה סאנה ורמיר, שהעניק לנבחרת ישראל את מדליית הארד.

=== 2023 ===
בגראנד סלאם אנטליה שנערך ב-31 במרץ זכתה במדליית ארד.

באליפות העולם שנערכה במאי בדוחה שבקטר הפסידה בסיבוב השני לסאקי ניזואה מיפן, לאחר שבסיבוב הראשון ניצחה את זיטה אורנלה ביאמי מקמרון.

בגראנד סלאם אולן בטור שנערך ב-23 ביוני זכתה במדליית ארד.

באליפות אירופה שנערכה בנובמבר במונפלייה שבצרפת ניצחה בסיבוב השני את אאי צונודה מספרד, ובשלב שמינית הגמר את מרים צ'נטוריה מגאורגיה. בשלב רבע הגמר הפסידה לאליסאבת טלצידו מיוון, ובקרב בית הניחומים הפסידה לאנקה פוגצ'ניק מסלובניה.

=== 2024 ===
באליפות אירופה שנערכה באפריל בזאגרב שבקרואטיה הפסידה בסיבוב הראשון לסבינה גרצ'אק מהונגריה.

=== אולימפיאדת פריז (2024) ===
משתתפת באולימפיאדת פריז (2024)<ref></ref>.

== חיים אישיים ==
גושן מתגוררת באבן יהודה יחד עם הוריה, צחי והילית, ושתי אחיותיה הצעירות.

==פרסים==
* אליפות העולם
** טשקנט 2022 (נבחרת מעורבת)
* תחרויות מהסבב העולמי (מאסטרס, גראנד סלאם, גראנד פרי):
** גראנד סלאם אנטליה 2023
** גראנד סלאם אולן בטור 2023

== קישורים חיצוניים ==

==הערות שוליים==

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:אבן יהודה: אישים
קטגוריה:משתתפים ישראלים באולימפיאדת פריז (2024)
קטגוריה:ג'ודוקא באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:ישראלים שנולדו ב-2000
קטגוריה:ישראליות שנולדו ב-2000
קטגוריה:ג'ודוקא יהודים
פרנק בריגס

פרנק ארלינגטון בריגס (באנגלית: Frank Arlington Briggs; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הדרומית החמישי מ-1897 ועד מותו.
==ראשית חייו==
פרנק בריגס נולד במיניאפוליס, מינסוטה. הוא עבד כמדפיס וכעיתונאי. ב-1877 נשא בריגס לאישה את נאני רייצ'ל מיק, ולשניים נולדו שתי בנות. ב-1881 הוא עבר לעיר מנדאן שבטריטוריית דקוטה (כיום בתחומי דקוטה הצפונית), שם הוא עסק בעסקי מקרקעין.
==קריירה==
בשנים 1885–1887 שימש בריגס כגזבר מחוז מגוריו, מחוז מורטון. בשנים 1894–1896 הוא כיהן כמבקר המדינה של דקוטה הצפונית. בנובמבר 1896 הוא נבחר כמושל דקוטה הצפונית החמישי, וכיהן בתפקיד מ-6 בינואר 1897 ועד מותו. כמושל פעיל, הוא לקח חלק בדיונים על חוקים שנוסחו בבית המחוקקים המדינתי, כולל העברת חוק ההכנסות וחוק הרכבת הכללי, שפיקח על תעבורת משאות ונוסעים.

פרנק בריגס נפטר בעת כהונתו, ב-9 באוגוסט 1898, בעיר ביסמרק, בירת דקוטה הצפונית, כתוצאה ממחלת השחפת, חמישה שבועות לפני יום הולדתו ה-40. סגן המושל ג'וזף דוויין הושבע במקומו וכיהן בארבעה החודשים וחצי שנותרו לתקופת כהונתו בת השנתיים של בריגס. הוא נטמן בבית הקברות שבעיר הווארד לייק שבמינסוטה. בריגס היה ראשון מושלי דקוטה הצפונית שנפטר בעת כהונתו.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1172/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1173.
</div>

==קישורים חיצוניים==
* [https://www.nga.org/governor/frank-arlington-briggs/ פרנק בריגס] באתר אגודת המושלים הלאומית 
* [https://politicalgraveyard.com/bio/briggs.html#981.93.18 פרנק בריגס] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1858
קטגוריה:אמריקאים שנפטרו ב-1898
ג'וזף דוויין

ג'וזף מקמרי דוויין (באנגלית: Joseph McMurray Devine; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית השישי מאוגוסט 1898 ועד ינואר 1899 מתוקף תפקידו כסגן מושל המדינה, תפקיד בו הוא כיהן מינואר 1897 תחת המושל פרנק בריגס, שנפטר בעת כהונתו.
==ראשית חייו==
ג'וזף דוויין נולד בעיר וילינג שבווירג'יניה (כיום בתחומי וירג'יניה המערבית). הוא התחנך בבתי ספר ציבוריים, וב-1881 קיבל תואר בוגר אוניברסיטה מאוניברסיטת וירג'יניה המערבית. ב-1891 נשא דוויין לאישה את אידה פרנסס הולוויי, לשניים נולדה בת אחת. הוא נישא בשנית ב-1900 למרי ברנדין הסקום, ולשניים נולדו בן אחד ושתי בנות. ב-1884 עבר דוויין למחוז למור שבטריטוריית דקוטה (כיום בתחומי דקוטה הצפונית), שם הוא היה מפקח על בתי הספר במשך עשר שנים. ב-1892 הוא נוצח בבחירות למשרת מפקח בתי הספר המדינתי על ידי לאורה ג'. אייזנהות' , האישה הראשונה שנבחר למשרה ציבורית במדינה של ארצות הברית.
==קריירה פוליטית==
ב-1896 נבחר דוויין כסגן מושל דקוטה הצפונית, וכיהן בתפקיד החל מינואר 1897. ב-9 באוגוסט 1898 נפטר המושל פרנק בריגס. מתוקף תפקידו כסגן המושל, הושבע דוויין כמושל דקוטה הצפונית השישי, וכיהן בתפקיד עד תום תקופת הכהונה המתוכננת של בריגס ב-3 בינואר 1899. בבחירות של 1898 הוא נבחר שוב כסגן המושל, וכיהן בתפקיד לאחר תום כהונתו כמושל ועד ינואר 1901. הוא המשיך להיות פעיל בפוליטיקה של דקוטה הצפונית, ועד 1902 שימש כמפקח הראשי של החינוך הציבורי במדינה. ב-1914 הוא היה למנהל הראשי של בית הספר המדינתי להכשרת מורים במנדאן. המשרה האחרונה בה הוא החזיק הייתה נציב ההגירה המדינתי בשנים 1923–1933.
==מותו==
ג'וזף דיוויין נפטר במנדאן ב-31 באוגוסט 1938 כתוצאה מאי-ספיקת לב. הוא נטמן בבית הקברות המקומי.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1174/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1174.
</div>

==קישורים חיצוניים==

* [https://www.nga.org/governor/joseph-mcmurray-devine/ ג'וזף דיוויין] באתר אגודת המושלים הלאומית 
* [https://politicalgraveyard.com/bio/devine.html#569.33.40 ג'וזף דיוויין] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:בוגרי אוניברסיטת וירג'יניה המערבית
קטגוריה:אמריקאים שנולדו ב-1861
קטגוריה:אמריקאים שנפטרו ב-1938
יבגני שמצלין

יבגני שמצלין (נולד ב-24 בינואר 2002) הוא ג'ודוקא ישראלי המתחרה בקטגוריית המשקל של מעל 100+

== ביוגרפיה ==
שמצלין נולד באילת שבישראל.

== קריירת ג'ודו ==
בצעירותו היה שמצלין אלוף ישראל בג'ודו בגילאי הנוער השונים.<ref></ref><ref></ref><ref></ref> הוא לא זכה בהישגים בולטים בתחרויות עולמיות או יבשתיות בגילאי הנוער.

=== 2024 ===
באליפות אירופה שנערכת באפריל בזאגרב שבקרואטיה צפוי שמצלין להשתתף בקטגוריית המשקל של מעל 100 ק"ג.<ref></ref>
== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:ישראלים שנולדו ב-2002
קטגוריה:אילת: אישים
גיא גורביץ'

גיא גורביץ (נולד ב-27 באוגוסט 2000) הוא ג'ודוקא ישראלי המתחרה בקטגוריית המשקל של עד 90 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

== קריירת ג'ודו ==
=== 2021 ===
באליפות העולם שנערכה ביוני בבודפשט שבהונגריה הפסיד בסיבוב הראשון לאדוארד טריפל מגרמניה.<ref></ref>

=== 2022 ===
==== מדליית ארד באליפות עולם בקטגוריית הנבחרות המעורבות ====
באליפות העולם שנערכה באוקטובר בטשקנט שבאוזבקיסטן זכה גורביץ' יחד עם נבחרת ישראל במדליית ארד בקטגוריית הנבחרות המעורבות, לאחר שהשתתף בקרב אחד: הוא פתח את ההתמודדות על מדליית הארד נגד הנבחרת ההולנד, בה הפסיד ליריבו פרנק דה ויט.<ref></ref>

==== מדליית ארד באליפות אירופה עד גיל 23 ====
באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד לאחר שגבר על אסמאעיל זמנוב מאזרבייג'אן.<ref></ref>

==== תחרות המאסטרס בירושלים ====
בדצמבר 2022, השתתף גורביץ' בתחרות המאסטרס היוקרתית שנערכה בירושלים. בקרב הראשון בתחרות הפתיע גורביץ' וגבר על ממדאלי מהדייב מאזרבייג'אן, שהגיע לתחרות כאחד הפייבוריטים המובהקים למדלייה. בשלב שמינית הגמר ניצח גורביץ' את דויד קלאמרט מצ'כיה. בשלב רבע הגמר הפסיד גורביץ' לאלוף אירופה המכהן, לוקה מאיסורדזה מגיאורגיה. גורביץ' נשר לבית הניחומים שם נכנע לבקה גוויניאשווילי מגיאורגיה וסיים את דרכו בתחרות כשדורג במקום השביעי.

=== 2023 ===
באליפות העולם שנערכה במאי בדוחה שבקטר הפסיד בסיבוב הראשון ליוטה גלרטה מפרו.<ref></ref>

=== 2024 ===
באליפות אירופה שנערכת באפריל בזאגרב שבקרואטיה גורביץ' השתתף בקטגוריית המשקל של עד 90 ק"ג.<ref></ref> גורביץ' הפסיד בסיבוב הראשון לירוסלב דוידצ'וק.

== פרסים ==
;אליפות העולם
*20px טשקנט 2022 (נבחרת מעורבת)

== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:ישראלים שנולדו ב-2000
אריאל שולמן

אריאל שולמן (נולד ב-13 בינואר 2002) הוא ג'ודוקא ישראלי המתחרה בקטגוריית המשקל של עד 60 ק"ג.

== קריירת ג'ודו ==
שולמן לא זכה בהישגים בולטים בתחרויות עולמיות או יבשתיות בגילאי הנוער.

=== 2024 ===
באליפות אירופה שנערכה באפריל בזאגרב שבקרואטיה הפסיד בסיבוב השני ליורה ורסטראטן מבלגיה, לאחר שבסיבוב הראשון ניצח את אמיאל יארינג מהולנד.

== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:ספורטאים ישראלים באולימפיאדת הנוער
קטגוריה:ישראלים שנולדו ב-2002
ים וולצ'ק

ים וולצ'ק (נולד ב-7 במאי 2003) הוא ג'ודוקא ישראלי המתחרה בקטגוריית המשקל של עד 60 ק"ג.

== קריירת ג'ודו ==
=== 2022 ===
באליפות אירופה שנערכה באפריל-מאי בסופיה שבבולגריה הפסיד בסיבוב הראשון ליאניסלב גרצ'ב מבולגריה.

==== מדליית ארד באליפות אירופה עד גיל 21 ====
באליפות אירופה עד גיל 21 שנערכה בספטמבר בפראג שבצ'כיה זכה במדליית ארד.

באליפות העולם שנערכה באוקטובר בטשקנט שבאוזבקיסטן ניצח בסיבוב הראשון את אדוניס דיאז מארצות הברית, בסיבוב השני את לוחום צ'חווימיאני מגאורגיה ובשלב שמינית הגמר את סימון זולו מזמביה. בשלב רבע הגמר הפסיד לדילשודבק בראטוב מאוזבקיסטן, ונשר לקרב בית הניחומים, בו ניצח את אנג'לו פנטאנו מאיטליה. בקרב על מדליית הארד הפסיד ליאנג יונג-וויי מטאיוואן.

=== 2023 ===
באליפות העולם שנערכה במאי בדוחה שבקטר הפסיד בסיבוב השני ללי הא-רים מקוריאה הדרומית, לאחר שבסיבוב הראשון ניצח את דויד פולקרבק מצ'כיה.

באליפות אירופה שנערכה בנובמבר במונפלייה שבצרפת הפסיד בסיבוב הראשון לארטם לסיוק מאוקראינה.

=== 2024 ===
בגראנד סלאם טביליסי שנערך ב-22 במרץ זכה במדליית כסף.

באולימפיאדת פריז, וולצ'ק התחרה בקטגוריית המשקל עד 60 ק"ג. בסיבוב הראשון הוא ניצח באיפון את ארנולד קיסוקה מהרפובליקה הדמוקרטית של קונגו בזכות תרגיל חניקה, אך הפסיד לאלוף העולם המכהן גיורגי סרדלשווילי מגיאורגיה בשלב שמינית הגמר לאחר שקיבל פסילה בעקבות תנועה לא חוקית שביצע כאשר נגע באופן מסוכן עם ראשו במזרן.

==פרסים==
* תחרויות מהסבב העולמי (מאסטרס, גראנד סלאם, גראנד פרי):
** גראנד סלאם טביליסי 2024

== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:משתתפים ישראלים באולימפיאדת פריז (2024)
קטגוריה:ישראלים שנולדו ב-2003
קטגוריה:ג'ודוקא יהודים
קטגוריה:ג'ודוקא באולימפיאדת פריז (2024)
סרפים קומפנייץ

סרפים קומפנייץ (נולד ב-8 ביוני 2000) הוא ג'ודוקא ישראלי המתחרה בקטגוריית המשקל של מעל 100 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

== קריירת ג'ודו ==
=== 2022 ===
==== מדליית ארד באליפות עולם בקטגוריית הנבחרות המעורבות ====
באליפות העולם שנערכה באוקטובר בטשקנט שבאוזבקיסטן הפסיד בסיבוב הראשון לאמבאניק אנדיאיי מסנגל.<ref></ref>

בקטגוריית הנבחרות המעורבות זכה במדליית ארד יחד עם חבריו לנבחרת ישראל, על-אף שלא לקח חלק בקרבות.<ref></ref>

==== מדליית ארד באליפות אירופה עד גיל 23 ====
באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד.<ref></ref><ref></ref>

== פרסים ==
;אליפות העולם
*20px טשקנט 2022 (נבחרת מעורבת)

== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:ישראלים שנולדו ב-2000
עידו לוין

עידו לוין (נולד ב-7 במרץ 1999) הוא ג'ודוקא ישראלי המתחרה בקטגוריית המשקל של עד 73 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

== קריירת ג'ודו ==
=== 2021 ===
באליפות אירופה שנערכה באפריל בליסבון שבפורטוגל הפסיד בסיבוב השני לאקיל גיאקובה מקוסובו.<ref></ref>

=== 2022 ===
באליפות אירופה שנערכה באפריל-מאי בסופיה שבבולגריה הפסיד בסיבוב השני לבנז'מן אקסוס מצרפת.<ref></ref>
==== מדליית ארד באליפות עולם בקטגוריית הנבחרות המעורבות ====
באליפות העולם שנערכה באוקטובר בטשקנט שבאוזבקיסטן הפסיד בסיבוב השני לצנד-אוצ'ירין צוגבטאר ממונגוליה, לאחר שבסיבוב הראשון ניצח את סלימאן חמד מערב הסעודית, שסירב ללחוץ את ידו בתום הקרב.<ref></ref>

בקטגוריית הנבחרות המעורבות זכה במדליית ארד יחד עם חבריו לנבחרת ישראל, לאחר שהשתתף בשלוש קרבות: בשלב שמינית הגמר, בו ניצחה הנבחרת הישראלית את הנבחרת האוזבקית, הפסיד ליריבו שאחראם אחאדוב; בשלב רבע הגמר, בו ניצחה הנבחרת הישראלית את הנבחרת הדרום קוריאנית, הפסיד ליריבו לי און-קיול; בקרב על מדליית הארד, בו ניצחה נבחרת ישראל את הנבחרת ההולנדית, ניצח את יריבו איבו ורהורסטרט.<ref></ref>

==פרסים==
* אליפות העולם
** טשקנט 2022 (נבחרת מעורבת)

== קישורים חיצוניים ==

==הערות שוליים==

קטגוריה:ג'ודוקא ישראלים
קטגוריה:ישראלים שנולדו ב-1999
מגדל סן ז'אק

מגדל סאן ז׳אק, כפי שהוא נראה מרחוב ניקולס פלאמל
מגדל סן ז'אק ('מגדל סנט ג'יימס') היא אנדרטה הממוקמת ברובע הרביעי של פריז, בהצטלבות של רחוב ריבולי עם רחוב ניקולס פלאמל. האנדרטה, בגובה של 52 מטר, בנויה כמגדל גותי ססגוני, שהיה בעבר חלק מכנסיית סן-ז'אק-דה-לה-בושרי ("ג'יימס הקדוש של הקצבים") מהמאה ה-16, שנהרסה כולה ב-1797, במהלך המהפכה הצרפתית, למעט המגדל. <ref></ref> המגדל נחשב לנקודת ציון היסטורית לאומית.

== בניית המגדל ==
העיטור העשיר של המגדל משקף את עושרם של פטרוניו, הקצבים הסיטונאיים משוק לה האל הסמוך. האחראים על הבנייה היו ז'אן דה פלין, ז'וליאן מנארט וז'אן דה רווייר. המגדל נבנה בין השנים 1509 ל־1523, <ref></ref> בתקופת שלטונו של המלך פרנסיס הראשון. עם הקדשה לסנט ג'יימס הגדול, הכנסייה <ref>The Historia Caroli Magni, a legendarium concerning Charlemagne, pseudepigraphically ascribed to Charlemagne's contemporary Turpin, Archbishop of Reims, affirms that the church had been founded by Charlemagne.</ref> והמגדל המפורסם שלה קיבלו את פני עולי הרגל לסנטיאגו דה קומפוסטלה, שעברו, בדרכם לעיר טור, בנתיב העלייה לרגל של דרך סנטיאגו. בשנת 1998 הוכר האתר כאתר מורשת עולמית על ידי אונסק"ו, והוא נחשב בין האתרים והמבנים המסמנים את הכימין דה קומפוסטל, נתיבי העלייה לרגל בצרפת שמובילים לכיוון מוקד העלייה לרגל שבעיר סנטיאגו שבספרד.

== שיקום האנדרטה ==
המגדל ב-1867
הכנסייה, למעט המגדל, נהרסה ב-1793; שימור המגדל היה תנאי לחוזה שבו נקנתה הכנסייה לפי שווי חומרי הבנייה שלה. המגדל נרכש מחדש על ידי עיריית פריז ב-1836 והוכרז כאנדרטה היסטורית ב-1862. פסל של סנט ג׳יימס הותקן בראש המגדל במהלך המאה ה-19.

במהלך הקיסרות השנייה, האדריכל תאודור באלו שיקם את המגדל, מיקם אותו במרחב שטוח ותכנן סביבו פארק עירוני קטן. לצורך השיקום הסירו כמויות גדולות של אדמה כדי להבטיח לרחוב ריבולי, בו ממוקם המגדל, דרך שטוחה וחלקה. דבר שאפשר למגדל לשמור על גובהו המקורי.

פסל של בלז פסקל ממוקם בבסיס המגדל, והוא מנציח את הניסויים בלחץ אטמוספירי, אם כי יש שטוענים שהם התקיימו בכנסיית Saint-Jacques-du-Haut-Pas. בראש המגדל מותקנת מעבדה מטאורולוגית.

המגדל נתן השראה לאלכסנדר דיומא לכתיבת המחזה La tour Saint-Jacques-de-la-boucherie ב-1856.

הסופר ניקולא פלאמל, שנחשב בזמנו לאלכימאי והיה פטרון הכנסייה, נקבר מתחת לרצפתה. <ref></ref>

== שיפוץ המגדל ==
המגדל היה מוקף בפיגומים וכוסה ביריעות במשך מספר שנים בזמן שחוקרים בדקו את מצב האבן. ממצאים אחרונים מראים שרוב האבן והעיטור שלה מקורם בתקופת בניית המגדל המאוחרים-מימי הביניים, והם לא נוספו על ידי המשחזרים מהמאה ה-19. בנוסף, הבדיקה הצביעה גם על היסדקות משמעותית במבנה. שלושת הרבעים העליונים של היריעות הוסרו במרץ 2008, וחשפו חלק עליון משופץ של המגדל. מאוקטובר 2008 עד פברואר 2009 הפיגומים והיריעות הוסרו לחלוטין והגינון של הפארק שמסביב שוקם. לבסוף, ב-18 באפריל 2009, הפארק נפתח מחדש לציבור. <ref>Jean-François Lagneau, "La restauration de la tour Saint-Jacques", Monumental (Les Éditions du patrimoine, no semestriel 2), 2008</ref>

==קישורים חיצוניים==
* 

== הערות שוליים ==

קטגוריה:צרפת: אתרי מורשת עולמית
קטגוריה:פריז: מבנים היסטוריים
קטגוריה:פריז: אנדרטאות
CGP Grey

CGP Grey הוא יוטיובר חינוכי אמריקאי, מנחה פודקאסט, ומורה לשעבר, שיוצר סרטוני הסבר בתחומים רבים, וביניהם פוליטיקה, גאוגרפיה, כלכלה, סוציולוגיה, היסטוריה, פילוסופיה ותרבות. בנוסף להפקת סרטונים, הוא מוכר בשל הפודקאסטים "Hello Internet", ו-"Cortex", אותם הקים.

== קריירה וראשית חייו ==
גריי, 2014
גריי גדל בלונג איילנד שבמדינת ניו יורק. הוא למד בקולג' בצפון המדינה, ורכש שני תארים; האחד בפיזיקה והשני בסוציולוגיה. בילדותו, אביו הגיש בשמו בקשה לקבלת אזרחות אירית, שאושרה, ובכך הפך לאזרח כפול אירי-אמריקאי.

אזרחותו האירית הקנתה לגריי את האפשרות להגר לממלכה המאוחדת. הוא למד לתואר שני בכלכלה בלונדון, ושם הוא ממשיך לגור. במשך שהותו שם, עבד כמורה לפיזיקה בעיר.

== תוכן ==
ערוץ היוטיוב הראשי של גריי, CGP Grey, מכיל בעיקר סרטוני הסבר על פוליטיקה, גאוגרפיה, כלכלה, היסטוריה, פרודקטיביות, האינטרנט, תחבורה, וקסילולוגיה, מדע, ותרבות אמריקאית ובריטית. גריי נוטה בסרטוניו לפרק מיתוסים ותפיסות שגויות נפוצות, ולענות על שאלות יומיומיות.

סרטוניו של גריי מציגים אותו, כאשר הוא מקריין על גבי הנפשות ותמונות. הוא אינו חושף את פניו בסרטונים, וכאשר מופיע בגופו בהם, או בסרטונים של יוצרים אחרים – הן מוסתרות. גריי מיוצג בסרטוניו כדמות גפרורים ממושקפת. לפי גריי, סגנון ההגשה של הסרטונים שלו מושפע מזו של הסדרה "Zero Punctuation" .

כמה מיצירותיו של גריי זכו לסקירה תקשורתית; סרטון של גריי שמפריך תפיסות שגויות נפוצות הוצג ברשת הטלוויזיה האמריקאית "CBS", וכן גם סרטון שלו על ההיסטוריה של משפחת המלוכה הבריטית. סרטון אחר, בשם "איך להפוך לאפיפיור" הומלץ על ידי "וושינגטון פוסט". סרטון שפרסם על תקרת החוב של ארצות הברית קיבל ביקורות חיוביות מצד כלכלנים.

הסרטון "Humans Need Not Apply" על עתיד האוטומציה, סוקר על ידי "Business Insider" ו"הפינגטון פוסט". ב-2016 הפיק יחד עם ערוץ היוטיוב הגרמני "Kurzgesagt" את הסרטון "You Are Two" על לטרליזציה מוחית.

== פודקאסטים ==
הסמליל של "Hello Internet"
בינואר 2014 השיק גריי את הפודקאסט "Hello Internet", בהנחיה משותפת עם בריידי הרן, יוטיובר חינוכי ויוצר תוכן בעצמו. בפברואר, הפודקאסט הגיע למקום ה-1 מבין המושמעים ברשת "אייטונס" בממלכה המאוחדת, ארצות הברית, גרמניה, קנדה ואוסטרליה. "הגרדיאן" כלל את הפודקאסט ברשימת 50 הפודקאסטים הטובים ביותר לשנת 2016, וכינה את פרק ה-66 בסדרה ("A Classic Episode") כ"פרק השנה". בספטמבר 2015, גריי דיווח כי לפודקאסט כרבע מיליון הורדות לכל פרק.

בפודקאסט, גריי והרן דנים בנוגע לחייהם כיוצרי תוכן מקצועיים ליוטיוב, וכן תחומי העניין וחיי היומיום שלהם. הנושאים האופייניים לפודקאסט הם טכנולוגיה, ביקורות על סרטים ותוכניות טלוויזיה, וקסילולוגיה, עתידנות וסגנון החיים של צמד המנחים. בעקבות קמפיין למען שימור פינגווינים שניהלו גריי והרן בפודקאסט, גן החיות של בריסטול החליט לחלוק להם כבוד בכך שקרא לפינגווין שחור-רגל בשם CGP Grey, והכריז על הרן כמאמצו הרשמי. הפינגווין נפטרה ב-2017, במהלך העברתה לגן החיות של טביליסי. פעילות הפודקאסט הופסקה במאי 2020.
הסמליל של "Cortex"
ב-3 ביוני 2015, גריי השיק את הפודקאסט השני שלו, "Cortex", בשותפות עם מייק הארלי, מייסד רשת "Relay FM" .
== קישורים חיצוניים ==
* 

* 

== הערות שוליים ==

קטגוריה:מורים לפיזיקה
קטגוריה:מגישי פודקאסטים אמריקאים
קטגוריה:אמריקאים ממוצא אירי
קטגוריה:עורכים אמריקאים
אליס פרקר

אליס פרקר (1627 - 22 בספטמר 1692) הייתה אישה שנשפטה ונידונה למוות בגין כשפים במסגרת ציד המכשפות בסיילם.

== חייה ==
אליס פרקר הייתה אשתו של ג'ון פרקר, דייג מהעיירה סיילם. הם גרו בבית שכור באזור החוף של נמל סיילם בחצי האי סיילם נק, ככל הנראה באזור שבו נמצאת כיום תחנת הכוח של סיילם הרבור.<ref name=":0"></ref>

== האשמות ==
באמצע חודש מאי בשנת 1692 מרי וורן, משרתת בבית משפחת פרוקטור, הואשמה בכשפים ונשלחה למעצר. וורן האשימה את אליס פרקר ואן פודאטור במעשי כישוף וטענה כי השתיים ביקרו אותה בכלא והביאו עמן בובות בצורת בני אדם על מנת שתדקור אותן כדי לגרום סבל לאחרים. עוד טענה וורן כי אליס גילתה לה סודות על כך שהטביעה ספינה, הרגה אדם בלב ים והטביעה נער בנמל סיילם. אליס פרקר לעומת זאת, טענה כי מעולם לא החליפה מילה עם מרי וורן. אדם נוסף בשם ג'ון ווסטגייט טען כי ניסה להרגיע את זעמה של אליס כאשר שמע ויכוח בינה לבין בעלה. בעדותו סיפר שאליס דרשה ממנו לא להתערב, וכי לאחר מכן הופיעה רוח של חזיק ענק "או השטן או משהו מרושע אחר" שאליס זימנה כדי שירדוף אחריו.<ref name=":1"></ref> אדם בשם סמואל שטאק ואשתו, שרה, טענו כי אליס כישפה את בנם וגרמה לו לבעיות בריאות. אישה בשם מרגרט ג'ייקובס העידה כי ראתה את רוחה של מרי משוטטת באמצע הלילה בנורת' פילד.<ref></ref> כומר העיירה, ניקולס נוייס השני, אף הוא העיד נגד אליס וטען כי חש שהיא אכן עוסקת בכשפים. אליס הכחישה את כל המיוחס לה ואמרה כי היא מקווה שהאדמה תפער ותבלע אותה, וביקשה רחמים מהאל.<ref name=":0" />

== המשפט ==
ב-9 בספטבר 1692 הורשעה אליס פרקר במעשי כישוף יחד עם מרתה קורי, מרי איסטי, אן פודאטור, דורקס הואר ומרי ברדביורי. הואר הודה באשמה וגזר דינו נדחה, ואילו ברביורי הצליחה לברוח. ב-22 בספטמבר הוצאה אליס פרקר להורג בתלייה יחד עם עוד שבעה אנשים. הייתה זו ההוצאה להורג האחרונה במסגרת משפטי סיילם.<ref name=":1" />

ב-17 באוקטובר 1710 העביר בית המשפט הכללי במסצ'וסטס חוק, לפיו "כמה מן האישומים, השיפוטים והרחמות הרכוש שנעשו, יבוטלו, ויוכרזו בטלים ומבוטלים". משפחה של אליס קיבלה 8 פאונד פיצויים.<ref name=":1" />

אליס פרקר נוקתה מאשמה בשנת 2001.<ref name=":0" />

==קישורים חיצוניים==
* 

== הערות שוליים ==

קטגוריה:נשים שהוצאו להורג באשמת כישוף
אוזיורסק, מחוז צ'ליאבינסק

אוזיורסק (ברוסית: Озёрск, מילולית: עיר האגמים) היא עיר סגורה במחוז צ'ליאבינסק ברוסיה. אוכלוסייתה מונה 76,434 איש (2023).

ב־29 ביולי 2014 ממשלת רוסיה כללה את העיר ברשימת הערים התלויות בתעשייה אחת ולפיכך בעלות סיכון להידרדרות המצב הסוציו-כלכלי. זאת משום שהעיר הוקמה צמוד למפעל המייצר פלוטוניום עבור פצצות האטום של רוסיה. העיר מוקפת מכל עבר באגמים אירטיש, קיזילטאש, מלאיה ובולשאיה ננגואה, שבזכותם קיבלה את שמה (אוזיורסק).

ב־1957 התרחש בתחומי העיר אסון קישטים, האסון הגרעיני השלישי בחומרתו אחרי צ׳רנוביל ופוקושימה. בתקופת ברית המועצות נקראה העיר ״צ'ליאבינסק-40״.
==היסטוריה==
היישוב הוקם ב-1945 על גדות נהר אירטיש כחלק של תוכנית לבניית פצצה גרעינית סובייטית הראשונה.

עד 1994 נודעה העיר בשם צ'ליאבינסק-65 או צ'ליאבינסק-40.

ב-1994 העיר נפתחה לציבור ונקראה אוזיורסק, אך עודנה מוגדרת כעיר סגורה. בשנת 1996 בעיר התגוררו כ-90 אלף תושבים. מאז אוכלוסיית עביר קטנה באופן משמעותי.

==תעשיית הגרעין==

העיר נחשבת לעיר סגורה מאחר שבשטחה נמצא מפעל מאיאק, הספק העיקרי של פלוטוניום ברוסיה.

מאיאק הוא מכון למחזור חומרים גרעיניים מכלי נשק גרעיניים מיושנים. המפעל מעסיק כ־15,000 איש ומתפרס על פני שטח של 90 קילומטרים רבועים. המפעל קולט פסולת גרעינית ממפעלי גרעין אחרים ומצוללות גרעיניות שהתיישנו.

בעקבות תאונה חמורה שאירעה ב-1957 הנהר הסמוך זוהם קשות. מאיאק הוא אחד ממתקני הגרעין הגדולים ברוסיה.
==קישורים חיצוניים==

קטגוריה:תוכנית הגרעין הרוסית
קטגוריה:מחוז צ'ליאבינסק: ערים
קטגוריה:יישובים שהוקמו ב-1945
פודינג בייקוול

פודינג בייקוול (באנגלית: Bakewell pudding) הוא קינוח אנגלי המורכב מבסיס מאפה "קשקשים" (באנגלית flaky pastry שהוא דומה יותר לבצק פילו מאשר לבצק עלים בשל הכנתו ללא כל שומן) עם שכבת ריבה שהועברה דרך נפה (מסננת) כדי שתהייה ללא גושים ומעליו מילוי עשוי ביצים ומשחת שקדים.

== אטימולוגיה ==
התייחסויות לפודינג בייקוול מופיעות מוקדם יותר מהמונח טארט בייקוול, שנכנס לשימוש נפוץ רק במאה ה-20.<ref name="bakewellonline"></ref> ב-"Oxford Companion to Food" מאת אלן דיווידסון , נטען שההתייחסות המוקדמת ביותר ל"פודינג בייקוול" מגיעה מ"המדריך לטבח ולעקרת הבית" מאת מרגרט דודס , שפורסם ב-1826.<ref name="oxford"></ref> עם זאת, הדבר שגוי כיוון ששום מתכון ל"פודינג בייקוול" (או למעשה טארט בייקוול) לא הופיע במהדורת 1826.<ref name="Dods"></ref> המתכון ל"פודינג בייקוול" הופיע רק במהדורת 1847.<ref></ref>

== היסטוריה ==
access-date=25 May 2016}}</ref>
מוצאו של הפודינג בעיר בייקוול במחוז דרבישייר. <ref></ref> מקורותיו של הפודינג אינם ברורים, אך סיפור נפוץ הוא שנוצר לראשונה בטעות בשנת 1820 (מקורות אחרים מציינים את 1860)<ref name="telegraph"></ref> על ידי גברת גריבס, שהייתה בעלת הבית של פונדק ה-White Horse (כבר נהרס). היא השאירה כביכול הוראות לטבח שלה להכין טארט ריבה.<ref name="bakewellonline" /> <ref></ref> הטבח, במקום לערבב את תערובת הביצים ורסק השקדים לתוך המאפה, מרח אותה על הריבה. באפייה, משחת הביצים והשקדים התייצבו כמו חביצת ביצים, והתוצאה הייתה מוצלחת מספיק כדי להפוך למנה פופולרית בפונדק.<ref name="oxford" /><ref name="telegraph" />

התאריכים ו/או הנחות היסוד המפורטים בסיפור זה לא סבירים ולא מדויקים, שכן פונדק הסוס הלבן נהרס בשנת 1803 כדי לפנות מקום לפיתוח כיכר רוטלנד ולאחר מכן מלון רוטלנד ארמס.<ref></ref> בנוסף, אלייזה אקטון מספקת מתכון ל"פודינג בייקוול" בספרה Modern Cookery for Private Families אשר ראה אור בשנת 1845, מה שהופך את תאריך יצירתו של הפודינג בשנת 1860 לבלתי אפשרי.<ref name="Acton"></ref>

אחת הדוגמאות המוקדמות ביותר שניתן לאמת למתכון של פודינג בייקוול מגיעה מכתב העת The Magazine of Domestic Economy שהוצא בלונדון בשנת 1836.<ref></ref> אלייזה אקטון פרסמה מתכון בעבודתה מ-1845 Modern Cookery for Private Families ואיזבלה ביטון פרסמה שני מתכונים לפודינג בייקוול, אחד שהשתמש בבסיס קלתית והשני שהשתמש בפירורי לחם, שנמצאים בספרה של הגברת ביטון לניהול משק הבית ב-1861.<ref></ref> <ref></ref>

== לקריאה נוספת ==
* רשימת מאפים

== קישורים חיצוניים ==
* [http://foodhistorjottings.blogspot.co.uk/2012/05/some-early-bakewell-pudding-recipes.html כמה מתכונים מוקדמים של פודינג בייקוול Recipes on Food History Jottings]
== הערות שוליים ==

קטגוריה:המטבח האנגלי
אנשים חשובים ביותר (סרט)

אנשים חשובים ביותר (באנגלית: The V.I.P.s או Hotel International) הוא סרט דרמה רומנטית משנת 1963 בבימויו של אנתוני אסקווית', עם אליזבת טיילור, ריצ'רד ברטון ולואי ז'ורדן, מרגרט רתרפורד, רוד טיילור ומגי סמית' בתפקידים הראשיים.

מרגרט רתרפורד זכתה על תפקידה בסרט בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר.

מגי סמית' הייתה מועמדת לפרס גלובוס הזהב לשחקנית חדשה ומבטיחה.

==תקציר העלילה==
העלילה מתרחשת בנמל התעופה לונדון הית'רו שממנו מטוס חברת BOAC עומד להמריד לניו יורק וערפל כבד מעכב את הטיסה.

ארבעה סיפורים על הנוסעים בטיסה זאת.
* פרנסס אנדרוס (אליזבת טיילור) היא אשתו היפה של המיליונר פול אנדרוס (ריצ'רד ברטון). הם נשואים 13 שנה והיא מרגישה שאינה מתייחס אליה כראוי, מתאהבת בג'יגולו המבוגר מארק שונסל (לואי ז'ורדאן) ושניהם מחליטים לטוס אחר כך לג'מייקה. פרנסס השאירה לפול מכתב פרידה בתקווה שימצא אותו לאחר ההמראה אבל בגלל העיכוב מוצא אותו פול, מגיע לנמל התעופה ומתעמת עם פרנסס ומארק. לבסוף מחליטה פרנסס לחזור לבעלה.
*מקס בודה (אורסון וולס), מפיק עשיר שממהר לטוס עם הכוכבנית שלו גלוריה גריטי (אלזה מרטינלי) כדי לחמוק מתשלום מיליון פאונדס לאוצר הבריטי. רואה החשבון שלו מציל אותו בכך שיעץ לו להעביר את כל נכסיו הפיננסיים לגלוריה ילידת חוץ, ולאחר מכן להתחתן איתה.
*"הדוכסית מברייטון" (מרגרט רתרפורד), אישה קשישה שעומדת לאבד את אחוזתה בברייטון בגלל חובות למס הכנסה וטסה לפלורידה כדי לעבוד שם ולשלם את חובותיה. לבסוף רואה בודה תמונה של האחוזה שלה ומחליט לשכור אותה לצורך סרטו הבא. הדוכסית נרגשת ומחליטה להישאר בבריטניה.
* התעשיין לס מנגרום (רוד טיילור) בעל מפעל טרקטורים גדול שטס לניו יורק כדי להילחם בהשתלטות עוינת על מפעלו. מסייעת לו מזכירתו מיס מיד (מגי סמית') שמאוהבת בו ומנסה לעזור לו. הוא מיואש ומוצא נחמה אצל ידידתו מרים מרשל (לינדה כריסיטאן). מיד מוצאת את פול אנדרוס השיכור והמיואש ומצליחה לשכנע אותו לתת להם הלוואה קצרת מועד ומנגרום שמח ומנשק אותה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אליזבת טיילור
|פרנסס אנדורס
|
|-
|ריצ'רד ברטון
|פול אנדורס
|
|-
|לואי ז'ורדן
|מארק שונסל
|
|-
|מרגרט רתרפורד
|הדוכסית מברייטון
|
|-
|מגי סמית'
|מיס מיד
|
|-
|אורסון ולס
|מקס בודה
|
|-
|אלזה מרטינלי
|גלוריה גריטי
|שחקנית קולנוע
|-
|רוד טיילור
|לס מנגרום
|
|-
|לינדה כריסטיאן
|מרים מרשל
|ידידה של מנגרום
|-
|מייקל הורדרן
|
|מנהל נמל התעופה
|-
|פיטר סאליס
|
|רופא
|-
|ריצ'רד ואטיס
|סנדרס
|מלווה vip's
|-
|ג'ואן בנהם
|מיס פורטר
|דיילת
|-
|מוירה פרייזר
|
|דיילת קרקע
|}

==קישורים חיצוניים==

*[https://www.youtube.com/watch?v=dC3JZoYhGmA קדימון לאנשים חשובים מאד], באתר יוטיוב
*[https://www.youtube.com/watch?v=DOLqdjB16Es נעימת הנושא והכתוביות], באתר יוטיוב
*[https://www.tcm.com/tcmdb/title/94609/the-vips#overview אנשים חשובים ביותר], באתר TCM

קטגוריה:סרטי 1963
קטגוריה:סרטים בריטיים
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטים רומנטיים
קטגוריה:סרטי דרמה בריטיים
פרדריק מאייר

פרדריק ג'וליוס "פרד" מאייר (באנגלית: Frederick Julius "Fred" Meyer; 17 במאי 1900 – 12 במרץ 1983) היה מתאבק יהודי-אמריקאי, זוכה מדליית ארד אולימפית (אנטוורפן 1920) ו-4 פעמים אלוף ארצות הברית בהיאבקות בסגנון חופשי במשקל כבד (מעל 80 ק"ג). בהמשך עסק בהיאבקות מקצוענית.

== ביוגרפיה==
מאייר נולד וגדל בשיקגו. הוא החל להתאמן בהיאבקות מגיל 9 במועדון העברי בשיקגו. 

===1920===
====מדליית ארד אולימפית====
באולימפיאדת אנטוורפן הוא זכה במדליית ארד בהיאבקות בסגנון חופשי במשקל מעל 80 ק"ג, ביחד עם ארנס נילסון משוודיה, לאחר שהפסיד בשלב חצי הגמר לרוברט רות' משווייץ שזכה במדליית זהב ובקרב על מדליית הארד, הם נאבקו בשני סיבובים של 15 דקות, ללא הכרעה ושתי מדליות ארד הוענקו. במדליית כסף זכה בן ארצו נאט פנדלטון. 

מאייר נפטר בלוס אנג'לס, קליפורניה ב-12 במרץ 1983.

== קישורים חיצוניים ==

קטגוריה:מתאבקים יהודים
קטגוריה:ספורטאים יהודים אמריקאים
קטגוריה:זוכי מדליית ארד אולימפית אמריקאים: היאבקות
קטגוריה:משתתפי אולימפיאדת אנטוורפן (1920)
קטגוריה:משתתפים יהודים באולימפיאדת אנטוורפן (1920)
קטגוריה:אמריקאים שנולדו ב-1900
קטגוריה:אמריקאים שנפטרו ב-1983
מומונה טמאדה

מומונה טמאדה (באנגלית: Momona Tamada; נולדה ב-28 בספטמבר 2006) היא שחקנית קנדית, שידועה בתפקידיה בתור קלאודיה קישי בסדרת הטלוויזיה "מועדון הבייביסיטריות" ובתור טאי-לי בסדרת הטלוויזיה "אווטאר: כשף האוויר האחרון".

== ביוגרפיה ==
טמאדה נולדה ב-28 בספטמבר 2006 להורים יפנים בוונקובר, קולומביה הבריטית, קנדה. לטמאדה יש אח צעיר בשם הירו.<ref></ref> השם שלה, שפירושו "מאות חופים", הוחלט בהשראת החופים של ונקובר.<ref></ref>

== קריירה ==
ב-26 ביולי 2019, טמאדה עשתה את הופעת הבכורה שלה בתור הגרסה הצעירה של קימיקו מיאשירו, "הנקבה", בסדרת הטלוויזיה "הבנים", בפרק השישי של העונה הראשונה. מאוחר יותר באותה שנה, היא הופיעה בפרק של הסדרה "האימה", בתור נינתו של קאזו.

בשנת 2020, הוכרז כי טמאדה תגלם את קלודיה קישי בסדרת הטלוויזיה של נטפליקס "מועדון הבייביסיטריות", שמשמשת כעיבוד טלוויזיוני לסדרת ספרים בעלת אותו שם.<ref name=":0"></ref>

בספטמבר 2022, הוכרז שטמאדה לוהקה לתפקיד טאי-לי בסדרת הטלוויזיה של נטפליקס "אווטאר: כשף האוויר האחרון", שמשמת כעיבוד לייב אקשן לסדרת ההנפשה "אווטאר".<ref></ref> באוקטובר 2022, היא חתמה עם Echo Lake Entertainment.<ref></ref> בנובמבר 2022, היא הצטרפה לצוות השחקנים של סדרת הטלוויזיה "עלילות ספיידרוויק" בתור אמיקו.<ref></ref>

== חיים אישיים ==
טמאדה הייתה רקדנית תחרותית מאז גיל 4.<ref></ref> חיבתה לקריאה כבר מגיל צעיר, ופרט לסדרת הספרים "מועדון הבייביסיטריות", גרמה לה לגשת לאודישן לתפקיד קלאודיה קישי, אותו קיבלה בהצלחה בעיבוד הטלוויזיה של 2020 באותו השם.<ref name=":0" /> עקב קבלת התפקיד, היא עברה ללמוד בבית ספר מקוון.<ref></ref>

== פילמוגרפיה ==
=== קולנוע ===
{| class="wikitable"
!שנה
! פרויקט
! תפקיד
! הערות
|-
| rowspan="3" | 2020
| לכל הנערים: נ.ב. אני עדיין אוהבת אותך
| לארה ג'ין הצעירה
|
|-
| האירוע המרכזי
| אריקה
|
|-
| מדריך הבייביסיטר לציד מפלצות
| בייביסיטר מיפן
|
|-
| 2021
| לכל הנערים: לעולם ועד
| לארה ג'ין הצעירה
|
|-
| 2022
| מטה סודי 
| מאיה
| תפקיד ראשי
|}

=== טלוויזיה ===
{| class="wikitable"
!שנה
! פרויקט
! תפקיד
! הערות
|-
| rowspan="2" | 2019
| הבנים
| קימיקו מיאשירו הצעיר/"הנקבה"
| rowspan="3" | פרק 1
|-
| האימה
| הנינה של קאזו
|-
| 2020
| גבי דוראן: בייביסיטר לחייזרים
| רקדנית
|-
| 2020–2021
| מועדון הבייביסיטריות
| קלודיה קישי
| תפקיד ראשי; מבוסס על מועדון הבייביסיטריות
|-
| rowspan="2" | 2022
| Super PupZ
| אמה
| 10 פרקים
|-
| Oni: סיפור אלוהים של רעם 
| אונארי
| תפקיד קולי
|-
| rowspan="2" | 2024
| אוואטר: כשף האוויר האחרון
| טאי-לי
| 3 פרקים
|-
| עלילות ספיידרוויק
| אמקו
| 6 פרקים
|}

== קישורים חיצוניים ==

== הערות שוליים ==

קטגוריה:ציטוט עם תסריט בשפה זרה (יפנית)
קטגוריה:שחקניות קנדיות
קטגוריה:שחקניות ילדות קנדיות
קטגוריה:שחקנים ילדים קנדים
קטגוריה:ילידות 2006
קטגוריה:קנדים שנולדו ב-2006
איאן בוהן

איאן סטיוארט בוהן (באנגלית: Ian Stuart Bohen ; נולד ב-24 בספטמבר 1976) הוא שחקן אמריקאי.

== ביוגרפיה ==
בוהן נולד וגדל בכרמל, עיירה בקליפורניה.

== קריירה ==
הוא החל את קריירת המשחק שלו ב-1993, והופיע לראשונה בפרויקט של מכון הסרטים האמריקאי, בשם Delivering.<ref name="Special"></ref> שנה לאחר מכן גילם אץ ואייט ארפ הצעיר בסרט ואייט ארפ של לורנס קסדן, שהיה מועמד לאוסקר משנת 199.<ref name="Washington Post"></ref>

בשנת 1997, לוהק בוהן לתפקיד הרקולס הצעיר בסדרה הרקולס: המסעות המופלאים.<ref name="Kingman Daily miner" /> ספין-אוף של הסדרה הפופולרית נעשה לסרט טלוויזיה, הרקולס הצעיר, כאשר בוהן מופיע שוב בתור הרקולס בשנותיו המעצבות.<ref name="Kingman Daily miner" /> מאוחר יותר הוזמנה סדרת טלוויזיה לילדים, אך בוהן סירב לחזור לתפקיד מכיוון שלא היה מוכן לעבור לניו זילנד במשרה מלאה.<ref name="Kingman Daily miner"></ref> בין 1998 ל-2001, הוא הופיע בעשרה פרקים של Any Day Now בתור ג'וני אובריאן. בשנת 1997 הוא הופיע בעונה הראשונה של "מד מן" בתור הביטניק רוי הזליט, שהתאהב באחת מהנשים הרבות של דון דרייפר, מידג' דניאלס.<ref name="AMC.com"></ref>

בשנת 2012, בוהן שיחק בתפקיד אורח בארבעה פרקים בסדרה המפענחת: פשעים חמורים בתור אביו הביולוגי של דמות המשנה ראסטי בק, (גרהם פטריק מרטין).<ref></ref>

מ-2011 עד 2017, שיחק בוהן בתפקיד חוזר בסדרה זאב צעיר של MTV. הוא גילם את פיטר הייל, דודו של דרק ואביה הביולוגי של מאליה.<ref name="SciFi Mafia"></ref> הוא הופיע ב-42 פרקים במהלך רוב העונות שלאחר מכן עד לסיום הסדרה. בוהן נהנה מהאתגר לגלם את הייל, דמות מעורפלת מבחינה מוסרית.<ref></ref>

ב-2016 לוהק בוהן לתפקיד בסרט הבכורה של הבמאי טיילור שרידן, "רוחות קרות".<ref></ref> בשנת 2018 שיחק בסרט "סיקאריו: הנקמה", סרט ההמשך לסרט סיקאריו מ-2015, בבימויו של דני וילנב. הסרט הוקרן בבכורה ב-29 ביוני 2018. החל מיוני 2018, בוהן מגלם את ריאן, רנגלר בוקרים, בסדרת הטלוויזיה ילוסטון. <ref></ref>

בשנת 2018 הופיע בוהן גם בסרט ""נשים קטנות"", עיבוד מודרני לרומן של לואיזה מיי אלקוט באותו השם. הסרט יצא לאקרנים ב-28 בספטמבר 2018, במקביל לציון 150 שנה לספר.<ref></ref>

בוהן גילם את מיץ' אנדרסן בעונה השנייה של סדרת הטלוויזיה "סופרמן ולויס".<ref></ref>

בספטמבר 2021, הוכרז שסרט איחוד לסדרת הטלוויזיה '"זאב צעיר" משנת 2011 הוזמן על ידי אולפני פרמאונט+, כאשר ג'ף דייוויס חוזר כתסריטאי ומפיק בפועל של הסרט. רוב חברי הקאסט המקוריים, כולל בוהן עצמו, חזרו על תפקידיהם.<ref name="Announcement"></ref><ref name="Hoechlin"></ref> הסרט יצא לאקרנים ב-26 בינואר 2023.

בשנת 2024 שיחק במותחן הפעולה "Air Force One Down".

==קישורים חיצוניים==

== הערות שוליים ==

קטגוריה:אמריקאים שנולדו ב-1976
קטגוריה:שחקני קולנוע וטלוויזיה אמריקאים
קונסטנטין דוברובין

קונסטנטין דוברובין (בגרמנית: Konstantin Dubrovin, באוקראינית: Костянтин Дубровін; נולד ב-4 בינואר 1977) הוא שחיין עבר יהודי-גרמני יליד ברית המועצות, זוכה מדליית ארד אולימפית (אטלנטה 1996) ואלוף עולם בבריכת 25 מטר (גטבורג 1997) במשחה שליחים 4x200 מטר חופשי, וזוכה מדליית ארד באליפות אירופה בבריכת 25 מטר (רוסטוק 1996) במשחה ל-200 מטר חופשי.

== ביוגרפיה ==
דוברובין נולד וגדל בקייב, אוקראינה. בתחילת שנות ה-90 במהלך התפרקות ברית המועצות היגר עם משפחתו למינכן, גרמניה.
 
=== 1996 ===
==== מדליית ארד אולימפית ====
באולימפיאדת אטלנטה שנערכה ביולי זכה במדליית ארד יחד עם חבריו לנבחרת השליחים של גרמניה במשחה שליחים 4x200 מטר חופשי, לאחר ששחה בשלב המוקדמות.

==== מדליית ארד באליפות אירופה בבריכת 25 מטר ====
באליפות אירופה בבריכת 25 מטר שנערכה ברוסטוק שבגרמניה בדצמבר זכה במדליית ארד במשחה ל-200 מטר חופשי בתוצאה של 1:48.60 דקות.

=== 1997 ===
==== אלוף עולם בבריכת 25 מטר ====
באליפות העולם בבריכת 25 מטר שנערכה בגטבורג שבשוודיה באפריל זכה במדליית זהב יחד עם חבריו לנבחר השליחים של גרמניה במשחה שליחים 4x200 מטר חופשי, לאחר ששחה בשלב המוקדמות.

== ראו גם ==

== קישורים חיצוניים ==

קטגוריה:שחייני חופשי
קטגוריה:שחיינים גרמנים
קטגוריה:אלופי עולם בשחייה
קטגוריה:שחיינים באולימפיאדת אטלנטה (1996)
קטגוריה:שחיינים אולימפיים יהודים
קטגוריה:ספורטאים אולימפיים יהודים
קטגוריה:משתתפים יהודים באולימפיאדת אטלנטה (1996)
קטגוריה:זוכי מדליית ארד אולימפית: שחייה
קטגוריה:גרמנים שנולדו ב-1977
קטגוריה:אוקראינים שנולדו ב-1977